पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। प्रदेश के पॉलीटेक्निक संस्थानों में संचालित नॉन पीपीटी डिप्लोमा पाठ्यक्रमों में एडमिशन के लिए छात्र 8 जून से ऑनलाइन काउंसलिंग शुरू होगी। ऑनलाइन रजिस्ट्रेशन कराने व दस्तावेज सत्यापन की आखिरी तारीख 24 जून तय की गई है। पात्र छात्रों की कॉमन मेरिट सूची 25 जून को उपलब्ध करायी जाएगी। इसके बाद छात्रों को उनके आवंटन पत्र जारी किए जाएंगे। छात्रों को 29 जून तक आवंटित संस्था में प्रवेश लेना होगा।
इसके बाद इन्हीं पाठ्यक्रमों की खाली सीटों के लिए संस्था स्तर की काउंसलिंग के लिए 1 जुलाई से ऑनलाइन रजिस्ट्रेशन कराने व दस्तावेज सत्यापन का की प्रक्रिया शुरू होगी। इसके लिए आखिरी तारीख 13 अगस्त तय की गई है।
पात्र छात्रों की काउंसलिंग 5, 12, 19, 26 जुलाई तथा 2, 8 व 14 अगस्त को होगी। काउंसलिंग में शामिल होने वाले सभी छात्रों को 230 रुपये ऑनलाइन रजिस्ट्रेशन शुल्क के लिए अदा करने होंगे। तकनीकी शिक्षा विभाग ने नॉन पीपीटी डिप्लोमा पाठ्यक्रमों को विभिन्न समूह में बांटा है।
समूह अ में माइनिंग एंड माइन सर्वेंइंग, माइन सर्वेइंग, इंडस्ट्रियल इलेक्ट्रॉनिक्स , मैकाट्रॉनिक्स व मेन्यूफेक्चरिंग इंजीनियरिंग को रखा गया हैं। जबकि समूह ब में एप्लाइड वीडियोग्राफी, समूह स में मॉडर्न ऑफिस मैनेजमेंट, ब्यूटी कल्चर एंड कॉस्मेटॉलोजी, होटल मैनेजमेंट एंड केटरिंग टेक्नोलॉजी व ट्रेवल एंड टूरिज्म को तथा समूह द में केवल फैशन टेक्नोलॉजी को शामिल किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn